Хелън Мирън отново ще връчва Оскари | Лайф.dir.bg
23:20 | 11.08.20
Презентатори много, но без водещ
10:41 | 20 февруари 2019 | Редактор : Адриана Пейчева 3 1498 БТА
Актьорите Майкъл Б. Джордан, Брайън Тайри Хенри, Мишел Йео и Елси Фишър се разминаха с номинации за тазгодишните награди "Оскар", но въпреки това ще се качат на сцената в театър "Долби", за да връчат награди на предстоящата церемония на отличниците.
Вижте Мирън и Джейн Фонда на Оскари 2018 >>
Продуцентите на шоуто Дона Джилиоти и Глен Уайс оповестиха третата "порция" знаменитости, които ще поднасят заветните трофеи на победителите. Освен Джордан, Хенри, Йео и Фишър, награди ще връчат Майкъл Кийтън, Данай Гурира, Тайлър Пери, Фарел Уилямс, Джон Мълейни, Кристен Ритър и Пол Ръд и вечната Хелън Мирън. Миналата година тя и Джейн Фонда дадоха урок по стил на по-младите си колежки, демонстрирайки очарователната естествена визия. Мирън бе определена от феновете като "истинска кралица". В края на церемонията тя доказа, че все още я бива за изкусителна презентаторка. Хелън представи джета, подарък за победителя с най-кратка реч, и после яхна машината с дизайнера Марк Бриджис, който спечели състезанието.
Виж още Урокът по стил на Джейн Фонда и Хелън Мирън
Първата оповестена "порция" знаменитости, които ще връчват награди "Оскар", включваше Франсис Макдорманд, Гари Олдман, Сам Рокуел, Алисън Джани, Даниъл Крейг, Бри Ларсън, Аукуафина, Крис Еванс, Тина Фей, Упи Голдбърг, Дженифър Лопес, Ейми Полър, Мая Рудолф, Амандла Стенбърг, Чарлийз Терон, Теса Томпсън и Констанс Ву.
Наградите "Оскар" ще бъдат раздадени за 91-ви път на церемония в театър "Долби" в Лос Анджелис на 24 февруари. За първи път от 30 години шоуто ще премине без водещ.